hotchpotch/miracl-hf-unified huggingface dataset:
Sonkovon piiri
Sonkovon piiri () on paikallinen itsehallintoalue Tverin alueen koillisosassa Venäjällä. Vuonna 1929 perustetun piirin pinta-ala on 970 neliökilometriä. Asukkaita on 9 000 henkeä (vuonna 2009).
Piirin hallinnollinen keskus on Sonkovon taajama. Lisäksi siihen kuuluu 7 maalaiskuntaa:
Seudun kautta kulkevat Sonkovossa risteytyvät Moskovan ja Pietarin sekä Rybinskin ja Bologojen väliset rautatiet. Maatalous on keskittynyt maidontuotantoon ja pellavanviljelyyn. Gladyševon ja Gorkan kunnissa on vanhaa tverinkarjalaista asutusta. Vuonna 1926 silloisessa Sonkovon kunnassa asui 1 021 karjalaista, jotka muodostivat 4,7 % koko väestöstä.
Tukaani (täsmennyssivu)
Tukaani voi tarkoittaa:
Sonkovo
Sonkovo () on kaupunkimainen taajama Tverin alueella Venäjällä. Se sijaitsee Kamenkajoen rannalla 161 kilometriä Tveristä koilliseen. Taajama on Sonkovon piirin keskus. Siellä on Moskovan ja Pietarin sekä Rybinskin ja Bologojen välisten rautateiden risteysasema. Asukkaita on 4 100 henkeä (vuonna 2009).
Paikkakunta on syntynyt vuonna 1870 perustetun Savelinon asemaan yhteyteen. Vuonna 1903 asema nimettiin Sonkovoksi ja vuonna 1927 sen asutus sai kaupunkimaisen taajaman statuksen. Nykyään siellä on rautatieliikennettä palvelevia yrityksiä, pellavanjalostuslaitos, leipomo ym.
Malcolm IV
Malcolm IV (1141–1165) oli Skotlannin kuningas. Hän nousi isoisänsä David I:n seuraajaksi 12-vuotiaana vuonna 1153, kun hänen isänsä oli kuollut vuotta aiemmin. Malcolm oli hauras ja hurskas, ja hän jäi jatkuvasti alakynteen, kun Englannin Henrik II sekaantui Skotlannin asioihin. Malcolm oli luvannut isoisälleen puolustaa oikeuksiaan Pohjois-Englannin kiistanalaisiin alueisiin, mutta Henrik pakotti hänet allekirjoittamaan Chesterin sopimuksen, jolla suurin osa niistä taattiin Englannille.
Diamonds and Pearls (albumi)
Diamonds and Pearls, vuodelta 1991, on yksi Princen suosituimpia albumeita. Se oli Princen ensimmäinen yhteistyö The New Power Generation -yhtyeen kanssa ja tuotti hitit Cream, Diamonds and Pearls ja "Get Off".
Albumi sisältää myös vahvasti kantaanottavan kappaleen, "Money Don't Matter 2night".
Diamonds and Pearls (kappale)
Diamonds and Pearls on Princen hitti vuodelta 1991. Se julkaistiin singlenä samannimiseltä albumilta ja siitä on tullut yksi Princen suosituimpia kappaleita.
Diamonds and Pearls on tunnettu rakkauslaulu, jonka Prince duetoi Rosie Gainesin kanssa. Kappaleen pianoriffimelodia on erittäin tunnettu. Singlejulkaisuna sävelmä ylsi aikanaan USA:n listan sijalle 3. Albumin suurimmaksi hitiksi nousi Princen viimeinen Yhdysvaltain ykköshitti, Cream.
Tutti Frutti (yhtye)
Tutti Frutti ("Tutti Frutti-tytöt") oli suomalainen elektronista musiikkia esittänyt viisihenkinen naistanssi-yhtye. Kappaleiden tekijänä toimi muun muassa Turkka Mali.
Yhtyeen kappaleet olivat aiheiltaan seksuaalisuuteen liittyviä. Tunnetuimpia kappaleita ovat muun muassa "Paljasta pintaa", "Sexii, sexii" ja "Ei mikään ikuista oo".
Yhtyeen albumin julkaisi Finnlevy vuonna 1992. Albumi julkaistiin C-kasettina, CD:nä ja LP-levynä.
Kappaleet:
Kappaleet "Paljasta pintaa", "Sexii, sexii" ja "Tahdon antaa" julkaistiin myös singleinä.
Mens Sana Basket
Mens Sana Basket eli Montepaschi Siena on italialainen koripalloseura. Seuran pääsponsori on sienalainen pankki Monte dei Paschi di Siena.
Emäseura "Polisportiva Mens Sana" perustettiin jo vuonna 1871, mutta koripallojaosto pelasi ensimmäistä kertaa koripalloa Italian divisioonissa vasta vuonna 1973.
Seura pelasi ensimmäisen kerran Euroliigaa kaudella 2002–2003. Samana vuonna se eteni Euroliigan välieriin. Sen jälkeen seura on voittanut kaiken kaikkiaan seitsemän Italian mestaruutta vuosina 2004, 2007, 2008, 2009, 2010, 2011 ja 2012. Vuosina 2009, 2010, 2011 ja 2012 joukkue voitti tuplamestaruuden, kun se voitti Italian mestaruuden lisäksi Italian cupin. Italian Supercupin mestaruuden Montepaschi Siena on voittanut kuusi kertaa vuosina 2004, 2007, 2008, 2009, 2010 ja 2011.
Edgar (Skotlanti)
Edgar (1074–1107) oli Skotlannin kuningas. Hän syrjäytti edeltäjänsä Edmundin ja Donaldin, eli setänsä ja veljensä, Englannin kuninkaan Vilhelm Punaisen tuella ja alistui samalla Englannin vasalliksi. Setänsä Donaldin hän sokaisi ja heitti tyrmään, veli Edmund sai vetäytyä loppuelämäkseen luostariin. Edgar kuoli naimattomana ja lapsettomana, ja hänen seuraajakseen nousi veli Aleksanteri.
Jäähdytys
Jäähdytys tarkoittaa lämpöenergian siirtämistä säteilyn, johtumisen, konvektion tai haihtumisen avulla. Jäähdytystä käytetään runsaasti esimerkiksi rakennusten ilmanvaihdon yhteydessä, jolloin helteelläkin tilojen lämpötila voidaan pitää miellyttävänä. Myös elektroniikassa jäähdytys on merkittävä toiminto, sillä jäähdyttämällä komponentteja, esimerkiksi mikroprosessoreja, niiden kellotaajuutta eli nopeutta voidaan nostaa. Jäähdytys liittyy myös esimerkiksi polttomoottoreiden toimintaan; jäähdytyksen avulla varmistetaan moottorin turvallinen käyntilämpötila.
Jäähdytystapoja on useita. Yksinkertaisin on ilmajäähdytys, jolloin jäähdytyskohteesta siirretään lämpöä ympäröivään ilmaan. Nopeuttamalla ilmavirtausta ilmajäähdytyksen teho paranee, toisaalta myös esimerkiksi erilaiset kohteeseen kiinnitetyt metallirivastot lisäävät jäähdyttävää pintaa, ja näin ollen myös jäähdytystehoa. Ilmajäähdytys on yleinen esimerkiksi tietokoneissa ja muussa elektronisten laitteiden jäähdytyksessä.
Nestejäähdytyksessä lämpöä siirretään kohdetta ympäröivään nesteeseen. Nesteen ilmaa suurempi lämmönjohtavuus parantaa jäähdytystehoa. Esimerkiksi ydinvoimaloiden polttoainesauvat ovat kiertovesialtaassa, jolloin ne ovat tehokkaasti jäähdytettyjä.
Rakennusten ilmanvaihdossa ja esimerkiksi kylmäkoneissa käytetään jäähdytyksessä hyväksi sähköllä toimivaa lämpöpumppua, jonka avulla saadaan laitteissa kierrätettävän ilman, kaasun tai nesteen lämpötila laskemaan alle ympäristön lämpötilan. Kylmä ilma tai neste jäähdyttää kohdetta tehokkaasti.
Muun muassa sisämaassa sijaitsevia ydinvoimaloita sekä kuumia jätevesiä jäähdytetään haihduttamalla vettä ympäröivään ilmaan.
Ksenija Balta
Ksenija Balta (s. 1. marraskuuta 1986 Minsk, Valko-Venäjän SNT, Neuvostoliitto) on virolainen yleisurheilija, jonka päälajit ovat pituushyppy ja seitsenottelu. Balta pitää hallussaan naisten 100 m ja 200 m juoksun sekä pituushypyn ulkoratojen Viron ennätyksiä, joiden lisäksi hän on hypännyt pituudessa myös sisäratojen Viron ennätyksen.
Balta sijoittui Madridin EM-hallikilpailuissa 2005 14:nneksi viisiottelussa. Myöhemmin samana vuonna hän saavutti pronssia junioreiden EM-kilpailujen seitsenottelussa Kaunasissa tuloksella 5747 pistettä. Göteborgin EM-kilpailuissa 2006 hän putosi 100 metrin juoksun alkuerissä ja pituushypyn karsinnassa.
Balta karsiutui Pekingin olympialaisissa 2008 pituushypyn loppukilpailusta. Myöhemmin samana vuonna hän oli toinen pituushypyssä tuloksella 665 cm. Sisäratojen EM-kilpailuissa Torinossa 2009 hän voitti kultaa pituushypyssä halliennätyksellään 687 cm. Berliinin MM-kilpailuissa 2009 hän oli kahdeksas tuloksella 662 ja viides. Dohan sisäratojen MM-kilpailuissa 2010 hän sijoittui neljänneksi tuloksella 663. Saman vuoden Barcelonan EM-kilpailuissa hän karsiutui pituushypyn ja 200 metrin loppukilpailusta.
Balta sijoittui Portlandin MM-hallikilpailuissa 2016 pituushypyssä seitsemänneksi. Amsterdamin EM-kilpailuissa hän oli neljäs tuloksella 665 ja Rio de Janeiron olympialaisissa 2016 kuudes tuloksella 679. Belgradin EM-hallikilpailuissa 2017 hän oli pituushypyssä viides tuloksella 679. Lontoon MM-kilpailuissa 2017 hän karsiutui loppukilpailusta. Hän sijoittui pituushypyssä kahdeksanneksi Birminghamin sisäratojen MM-kilpailuissa 2018.
Joan Caulfield
Joan Beatrice Caulfield (1. kesäkuuta 1922 Orange, New Jersey – 18. heinäkuuta 1991) oli yhdysvaltalainen näyttelijä.
Broadwayllä uransa aloittanut, ja Paramountin sopimusnäyttelijäksi päässyt Caulfield teki elokuvadebyyttinsä vuonna 1944 kuvatussa, ja kaksi vuotta myöhemmin julkaistussa elokuvassa "Miss Susie Slagle's". Hänen muita elokuviaan olivat muun muassa "Sinitaivaan alla" (1946), "The Lady Says No" (1951) ja "Sateet tulivat" (1955). Televisiossa hän esiintyi muun muassa sarjoissa "My Favorite Husband" (1943–1955), "Sally" (1957–1958). ja Karjatila High Chaparral lännensarjan kahdessa ensimmäisessä piloottijaksossa.
Joan Caulfied on saanut tähden Hollywood Walk of Famelle.
Aleksanteri I (Skotlanti)
Aleksanteri I (1077–1124) oli Skotlannin kuningas. Hän oli Malcolm III:n viides poika, ja nousi valtaistuimelle vasta veljiensä jälkeen. Kun Edgar kuoli, hän jätti Aleksanterille vain valtakuntansa pohjoisosat, kun taas Forthin ja Clyden eteläpuoliset maat Lothia ja Cumbria erotettiin omaksi jaarlikunnakseen, jonka sai David I.
Aleksanteria pidettiin rohkeana soturikuninkaana, sillä hän tukahdutti kapinan Morayn alueella. Toisaalta hänet tunetaan myös hurskaudestaan, sillä hän perusti luostareita. Hän piti yllä edeltäjänsä luomia hyviä suhteita Englannin Henrik I:een, joka oli Aleksanterin siskon aviomies, ja Aleksanteri puolestaan vei vihille Henrikin aviottoman tyttären Sibyllan.
Sandra Nurmsalu
Sandra Nurmsalu (s. 6. joulukuuta 1988 Anija) on virolainen laulaja ja viulisti. Hän on kotoisin Alaveren kylästä, Anijasta. Hänet valittiin edustamaan Viroa vuoden 2009 Eurovision laulukilpailussa Urban Symphony -kokoonpanon kanssa kappaleella ”Rändajad” 7. maaliskuuta 2009 pidetyssä Eesti Laul 2009 -esikarsinnassa. Kappale oli Viron ensimmäinen kappale, joka pääsi semifinaalista finaaliin. Lopulta Urban Symphony sijoittui Moskovassa 16. toukokuuta 2009 pidetyssä Eurovisionin laulukilpailun finaalissa kuudenneksi, 129 pisteellä.Urban Symphony on esittänyt uusia singlejä nimeltään "Päikese Poole" sekä "Skorpion".
KK Partizan
Partizan on serbialainen koripalloseura. Se on Serbian menestynein koripalloseura mestaruuksia laskettaessa. Ainoan Euroliiga-mestaruutensa se voitti kaudella 1991–92 Željko Obradovićin alaisuudessa. Partizanilla oli myös hallussa Euroopan yleisöennätys koripallossa, joka syntyi, kun 22 567 ihmistä seurasi Partizanin ja Panathinaikosin välistä ottelua Belgrade Arenalla 5. maaliskuuta 2009. Partizan on tullut tunnetuksi erityisesti nuorten pelaajien kehittäjänä ja heidän ponnahduslautanaan muualle Eurooppaan.
Joukkue on osa suurempaa Partizan-seuraa ja seuran kannattajista käytetään nimitystä Grobari.
1991–92 (1)
1977–78, 1978–79, 1988–89 (3)
2006–07, 2007–08, 2008–09, 2009–10, 2010-11
1975–76, 1978–79, 1980–81, 1986–87, 1991–92, 1994–95, 1995–96, 1996–97, 2001–02, 2002–03, 2003–04, 2004–05, 2005–06, 2006–07, 2007–08, 2008–09, 2009-10, 2010-11, 2011-12
1978–79, 1988–89, 1991–92, 1993–94, 1994–95, 1998–99, 1999–00, 2001–02, 2007–08, 2008–09, 2009–10, 2010-11, 2011-12
David I
David I (1085–1153) oli Skotlannin kuningas. Hän oli Malcolm III:n ja kuningatar Margaretin kuudes ja nuorin poika. Hän vietti osan nuoruudestaan lankonsa Englannin Henrik I:n hovissa. Hänestä tuli avioliiton kautta Northamptonin jaarli ja Huntignonin perijä.
Davidista tuli Skotlannin kuningas vuonna 1124 veljensä Aleksanterin kuoltua. Davidia pidettiin hurskaana kuninkaana, sillä hän perusti monia luostareita kuten Holyrood, Melrose ja Dryburgh, sekä piispanistuimet Caithnessiin, Dunblaneen ja Aberdeeniin. Laajoja lahjoituksia sekä paheksuttiin että kunnioitettiin, mutta itse asiassa munkit paransivat valtion taloutta kehittämällä lammastaloutta ja hiilikaivoksia. David perusti myös linnoitukset Stirlingiin, Perthiin ja Dunfermlineen sekä Skotlannin ensimmäisen rahapajan.
Carver City
Carver City on amerikkalaisen hard rock -yhtye CKY:n neljäs studioalbumi. Se nousi Yhdysvalloissa Billboard 200 -listan sijalle 46.
Yhtyeen laulaja, Deron Miller, kommentoi tapahtumaa seuraavasti: "Innokkuutemme ei ole koskaan ollut näin tapissa. Olemme saaneet valtavan määrän lisäpotkua elämäämme faneistamme, musiikistamme ja uudesta suhteestamme Roadrunner Recordsiin. Raittiutemme, kovan työn, tasapainoisen elämän ansiosta voimme käsi sydämellä sanoa, että CKY on tehnyt parhaimman levynsä- koskaan.
Laulajan mukaan levyllä kuuluu "synkkä kesäloma fiilis", joka johtuu nuoruuden matkoista, jotka yhtyeen jäsenet tekivät Amerikan itärannikolle. Nostalgisuutta on siis ilmassa. "Tarun mukaan Carver City'n kaupungin historia on täynnä huonoa onnea sekä onnettomuutta, vaikka se paikka antoikin aina käsityksen idyllistä pakopaikasta. Kaupungin tarut on kerrottu uudessa materiaalissa ja tarinat ammennettiin oikeasta elämästä."
Levyn ensimmäinen single "Hellions on Parade" oli saatavilla yhden päivän ajan ilmaisena MP3-tiedostona huhtikuun 15.päivänä CKY:n kotisivuilta. Levyn toinen single "A#1 Roller Rager" julkaistiin toukokuun 4. päivänä.
Malcolm III
Malcolm III (1031–1093 "Máel Coluim mac Donnchada") oli Skotlannin kuningas. Häntä pidetään Dunkeldin suvun kantaisänä, jonka jälkeläiset hallitsivat Skotlantia 250 vuoden ajan. Vuonna 1053 Malcolm kävi sotaa kuningas Macbethiä vastaan ja valloitti Skotlannin eteläosat Englannin Edvard Tunnustajan tuella. Macbethia seurasi tämän poikapuoli Lulach, jonka Malcolm surmasi taistelussa 1058, ja nousi siten Skotlannin kuninkaaksi. Malcolmilla oli ensimmäisen vaimonsa Ingibjörgin kanssa kolme poikaa. Toiseksi vaimoksi tuli Edgar Athelingin sisar Skotlannin Pyhä Margaret. Hänen kanssaan Malcolm sai kahdeksan lasta. Neljä Malcolmin pojista nousi myöhemmin Skotlannin kuninkaiksi.
Kuningatar Margaret käytti paljon valtaa. Hän vaihdatti hovikielen gaelista englanniksi ja sidotutti uskonnollisia kirjoja, joita Malcolm lukutaidottomana ei voinut lukea. Hän rakennutti Edinburghin linnan korkeimmalle kohdalle kappelin, jota nykyisin kutsutaan yhä Margaretin kappeliksi.
Malcolmin valtakunta ei kattanut nykyistä Skotlantia, sen länsi- ja pohjoisosat olivat skandinaavien hallussa. Hän teki viisi menestyksekästä valloitusretkeä Englannin puolelle, mutta tuli lyödyksi kolme kertaa. Vuoden 1072 tappion seurauksena hän joutui alistumaan Englannin kuninkaalle ja antamaan poikansa Duncanin panttivangiksi. Malcolm ja hänen vanhin poikansa kaatuivat Alnwickin taistelussa vuonna 1093.
Rothari
Rothari oli langobardien kuningas vuosina 636–652. Ennen nousuaan valtaistuimelle hän oli Brescian herttua. Hän nousi valtaistuimelle hylättyään ensimmäisen vaimonsa ja mentyään naimisiin edeltäjänsä Arioaldin lesken Gundbergan kanssa. Rothari oli areiolaisuuden kannattaja .
Rothari valloitti Genovan vuonna 641 ja loput Bysantin hallitsemasta Liguriasta vuonna 643. Hänen valloitustensa jälkeen Bysantin haltuun jäi vain Ravenna ympäristöineen.
Rothari jätti kuitenkin pysyvimmän jäljen historiaan laatimalla langobardien suulliseen perinteeseen pohjautuvan lakikokoelman, "Edictum Rothari"n. Se julkaistiin latinaksi vuonna 642 tai 643. Rotharia seurasi valtaistuimella hänen poikansa Rodoald.
Punapyrstökotingat
Punapyrstökotingat ("Phoenicircus") on kotingojen heimoon kuuluva varpuslintusuku. Punapyrstökotingoihin kuuluu BirdLifen mukaan kaksi lajia.
Oval Lingotto
Oval Lingotto on monitoimihalli Torinossa, Italiassa. Halli rakennettiin vuoden 2006 talviolympialaisia varten, joissa areena toimi pikaluistelukilpailujen näyttämönä. Rakentaminen aloitettiin vuonna 2002, ja työ saatiin päätökseen marraskuussa 2005. Rakennuskustannuksien on arvioitu pyörineen 70 miljoonan euron paikkeilla. Areenaan mahtuu 8 500 katsojaa, ja sen suunnittelivat HOKSVE, Studio Zoppini Associati Milanosta sekä Buro Happold.
Olympialaisten jälkeen areenaa on käytetty messutilana yhdessä Lingotto Fieren messukeskuksen kanssa. Tilaa on myös mahdollisuus käyttää luistelutapahtumissa, joiden kapasiteetti on 2 000 henkeä.
Vuonna 2006 hallissa pidettiin miekkailun MM-kisat, ja vuonna 2007 rakennuksessa käytiin pikaluistelun maailmancupia. Vuonna 2009 areena isännöi yleisurheilun sisäratojen EM-kisoja, joita varten halliin muokattiin istumapaikat 6 600 katsojalle.
Joel Mäkinen
Joel Mäkinen (s. 1987) on suomalainen näyttelijä ja muusikko.
Joel Mäkinen on valmistunut Teatterikorkeakoulusta ja opiskellut Sibelius-Akatemiassa. Hän on näytellyt mm. Ryhmäteatterissa, Teatteri Vanha Juko:ssa, Kansallisteatterissa, Turun kaupunginteatterissa,Lahden kaupunginteatterissa ja Kajaanin kaupunginteatterissa. Joel Mäkinen on näytellyt myös kotimaisessa draamasarjassa "Reetta ja Ronja", jossa hän esittää Ismo-nimistä poikaa. Tämän lisäksi hän esittää Yle:n Presidentti-tv-sarjassa Elias Talviota. Hän esittää Dome Karukosken elokuvassa "Kielletty hedelmä" helsinkiläistä Toni-nimistä nuorta poikaa, joka ihastuu Raakeliin (Marjut Maristo). Joel soittaa koskettimia ja laulaa myös bändissä nimeltä Pimeys, joka esittää suomenkielistä poprockia, Pimeys-yhtyeessä Joel tekee biisit Pekka Nisun kanssa. Lisäksi hän on ollut mukana myös Nick Arse & The Arsenicks-yhtyeessä muusikkona ja lauluntekijänä.
Justice League Heroes: The Flash
Justice League Heroes: The Flash on vuoden 2006 lokakuussa julkaistu videopeli, joka perustuu DC Comicsin supersankariryhmään Oikeuden Puolustajat. Pelin julkaisivat Warner Bros. Interactive Entertainment Yhdysvalloissa ja Eidos Interactive muualle maailmaa Game Boy Advancelle. Pelissä pelataan vain nimikkohahmolla Salamalla. Ei pelattavina sankareina toimivat Teräsmies, Metsästäjä Marsista, Vihreä Nuoli ja Musta Kanarialintu, jotka toimivat Salaman apulaisina tehtävien aikana.
Philip Labonte
Philip Labonte (tunnetaan myös nimellä Phil Labonte) (s. 15. huhtikuuta 1975 Chicopee, Massachusetts, Yhdysvallat) on amerikkalainen laulaja, joka tunnetaan parhaiten All That Remains-bändin vokalistina.
Phil Labonte aloitti uransa 1990-luvun alussa Perpetual Doom-nimisessä death metal-bändissä. Yhtye julkaisi demon vuonna 1995. Labonte liittyi Shadows Fall nimisen bändin laulajaksi vuonna 1997. Myöhemmin samana vuonna labontea pyydettiin jättämään bändi. Albumi Somber Eyes to the Sky jäi hänen ainoaksi albumiksi hänen ollessa bändissä.
Vuonna 1998 Labonte perusti All That Remainsin Oli Herbertin kanssa, jonka piti olla alun perin sivuprojekti, mutta Labonte on keskittynyt siihen enemmän vaikuttavana ainoana projektina. Yhtye on julkaissut kuusi studioalbumia ja yhden livealbumin. All That Remainsia pidetään yhtenä vaikuttavana New Wave of American Heavy Metal-bändeistä.
Labonte on myös vaikuttanut Killswitch Engage-nimisessä bändissä. Hän laulaa mukana yhtyeen Alive or Just Breathing-albumilla kappaleissa "Self Revolution" ja "To the Sons of Man". Kun Killswitch Engagen vokalisti jesse Leach jätti bändin, Labonte oli hakenut paikkaa laulajaksi, mutta yhtye valitsi Howard Jonesin. Yhtye oli sanonut hänelle, että hän olisi ollut toinen valinta laulajaksi. 
Vuonna 2004 Labonte oli myös mukana Killswitch Engagen The End of Heartache-levyllä laulamassa. Hän laulaa kappaleissa "Hope is..." ja "Irreversal" yhdessä Howard Jonesin ja Jesse Leachin kanssa. Vuonna 2010 Phil Labonte esiintyi Killswitch Engagen laulajana, koska Howard Jones ei pystynyt esiintymään silloin.
Vuonna 2011, kun Howard Jones jätti Killswitchin, huhut liikkui, että Labonte korvaa Howard Jonesin, mutta Labonte sanoi, että hän ei ole bändin uusi laulaja.
Mohamed Ali
Mohamed Ali Reda (s. 19. helmikuuta 1975 Kairo) on egyptiläinen nyrkkeilijä, joka voitti olympiahopeaa yli 91 kg:n sarjassa vuoden 2004 kesäkisoissa.
Ali voitti Carlos Takamin, Jaroslavas Jakston ja sensaatiomaisesti myös Michel López Núñezin, mutta joutui loukkaannuttuaan luovuttamaan loppuottelun.
Vuoden 2003 Pan-Afrikan kisoissa Ali hävisi finaalissa Gbenga Oluokunille.
Ruusuinen elämäni
Ruusuinen elämäni ("Ma vie en rose") on vuonna 1997 valmistunut Alain Berlinerin ohjaama belgialainen elokuva. Se kertoo 7-vuotiaan Ludovicin ja hänen perheensä kohtaamasta sukupuoli-identiteetin ristiriidasta – Ludovic on syntynyt pojaksi, mutta on vakuuttunut että hänen kuuluisi olla tyttö. Kun suvaitsemattoman lähiön ennakkoluulot kohoavat, vanhempien täytyy oppia hyväksymään lapsensa poikkeava identiteetti.
Elokuva palkittiin vuonna 1997 Karlovy Varyn elokuvajuhlilla pääpalkinnolla Kristallipallolla, ja se sai vuonna 1998 parhaan vieraskielisen elokuvan Golden Globe -palkinnon.
Malawin aluejako
Malawin tasavalta jakautuu kolmeen alueeseen, jotka ovat pohjoinen, keskinen ja eteläinen alue. Alueet jakautuvat 28 piirikuntaan. Lisäksi neljää suurinta kaupunkia (Mzuzu, Lilongwe, Zomba, Blantyre) tarkastellaan useissa tilastoissa merkityksensä vuoksi piirikunnan tavoin. Piirikunnat jakautuvat noin 360 paikallistason yksikköön. Piirikunnat ovat alueittain ja kartan numerojärjestyksessä seuraavat:
Bad Laasphe
Bad Laasphe [] on kaupunki Saksassa Nordrhein-Westfalenin osavaltion Arnsbergin hallintopiirissä ja Siegen-Wittgensteinin piirikunnassa. Asukkaita Bad Laasphessa oli 31. joulukuuta 2008 14 687, joista naisia oli 7 434 ja miehiä 7 253. Kaupungin pinta-ala on 135,76 km² ja väestötiheys 108 as./km² (31.12.2008). Bad Laasphen pormestari on Torsten Spillmann.
Bad Laasphen naapurikunnat ja -kaupungit ovat Netphen lännessä, Bad Berleburg ja Erndtebrück pohjoisessa, Biedenkopf idässä, Breidenbach kaakossa ja Dietzhölztal etelässä. Kolme viimeisinä mainittua kuuluvat Hessenin osavaltioon. Bad Laasphesta on matkaa Marburgiin noin 25 kilometriä ja Siegeniin noin 30 kilometriä.
Bad Laasphessa toimii kaksi peruskoulua (), kaksi lukiota (), Realschule sekä Lachsbach-Schule.
Bad Laasphen ystävyyskaupunkeja ovat Chateauneuf sur Loire Ranskassa (vuodesta 1991), Tamworth Englannissa (vuodesta 1980) ja Löwenberg Brandenburgin osavaltiossa (vuodesta 1990).
Bad Laasphen kaupunki muodostuu 20 kaupunginosasta ():
Cherie
Cyndi Almouzni (s. 10. lokakuuta 1984 Marseille) on ranskalainen laulaja, joka tuli tunnetuksi kappaleistaan ”Betcha Neva” ja ”I’m Ready”. Hänen singlensä ”Betcha Neva” kuului myös animaatioelokuvassa "", jossa hän itse esitti kappaleen elokuvan aikana. Lisäksi Cherien kappale ”I’m Ready” albumilta "Cherie" ylsi parhaimmillaan Billboardin Hot Dance Club Play -listalla sijalle yksi vuonna 2004.
Skold vs. KMFDM
Skold vs. KMFDM on Yhdysvalloissa loppuvuodesta 2008 perustettu yhtye. Yhtyeen jäsenet ovat KMFDM:n ja Marilyn Mansonin entinen jäsen Tim Skold ja KMFDM:n laulaja Sascha Konietzko.
Yhtyeen ensimmäinen albumi ilmestyi huhtikuussa 2009.
Hilse II
Hilse II on vuonna 1979 levytetty neljän yhtyeen, Vandaalien, Hurskaan, Tinnerin ja S. I. G:in, yhteisalbumi. Osa kappaleista on julkaistu "Hilselp":n CD-version bonuskappaleina.
A-puoli
B-puoli
Vandaalit:
Hurskas:
Tinneri:
S.I.G.:
Hankuri
Hankuri on kylä Punkalaitumella Murroharjuntien varrella, noin viisi kilometriä Punkalaitumen keskustasta valtatie 2:n suuntaan.
Hankuri on paikallisesti tunnettu matkailuyritys Kokkon kodasta, joka on juhlien ja pitotapahtumien järjestyspaikka. Hankurissa on myös toinen pitotapahtumien järjestyspaikka ja museo, 200 vuotta vanha Myllypirtti luonnonkauniilla koskipaikalla Punkalaitumenjoen rantatörmällä. Remu Aaltonen ja Hurriganes on jo usean vuoden ajan esiintynyt Myllypirtillä kesäisin, yleensä heinäkuussa.
Hankurin alueeseen voidaan laskea myös Porttikallio. Porttikallio on paikallinen hiihto -ja kuntoilukeskus. Alueella on kymmeniä kilometrejä valaistuja hiihto ja lenkkipolkuja. Viime aikoina alueen suosio on ollut laskussa ja kävijämäärä on vähentynyt.
Walker
Walker viittaa muun muassa seuraaviin:Nimi on alkuperältään englanninkielinen sukunimi. Tunnettuja Walker-nimisiä henkilöitä:
N,N-dimetyylianiliini
N,N-dimetyylianiliini eli N,N-dimetyylifenyyliamiini (CHN) on aromaattinen amiini ja aniliinin johdannainen. Ainetta käytetään kemianteollisuudessa liuottimena ja kemiallisessa synteesissä.
Huoneenlämpötilassa N,N-dimetyylianiliini on kellertävän väristä nestettä. Aine reagoi herkästi vahvojen hapettimien kanssa. N,N-dimetyylianiliini on palavaa ja palamisessa syntyy muun muassa typen oksideja.
N,N-dimetyylianiliinia voidaan valmistaa aniliinista ja metanolista happaman katalyytin läsnä ollessa. Rikkihappo, suolahappo, vetybromidi ja vetyjodidi ovat tehokkaimmat katalyytit.
N,N-dimetyyliamiinia käytetään liuottimena, alkylaatioreaktioissa ja reaktioiden vakauttajana. Sitä käytetään vanilliinin ja väriaineiden kuten metyylivioletin valmistuksessa. N,N-dimetyylianiliinia käytetään myös valmistettaessa asetofenoneja, kuten 4,4’-bis(dimetyyliamino)bentsofenonia eli Michlerin ketonia, ja hydroksiasetofenoneja.
Nieltynä aine aiheuttaa myrkytystilan, jonka oireita ovat ihon sinistyminen, huonovointisuus, aistiharhat ja vakavimmissa tilanteissa tajuttomuus. Aine voi nieltynä kulkeutua keuhkoihin ja aiheuttaa keuhkotulehduksen. Aineelle altistuminen voi johtaa methemoglobiinin määrän lisääntymiseen veressä. N,N-dianiliini voi pitkäaikaisen ihokosketuksen seurauksena saada aikaan tulehduksen.
Manfred Mann (muusikko)
Manfred Mann (oik. Manfred Sepse Lubowitz, s. 21. lokakuuta 1940 Johannesburg, Etelä-Afrikka) on kosketinsoittaja, joka perusti yhtyeet Manfred Mann ja Manfred Mann's Earth Band.
Lubowitz opiskeli musiikkia ja aloitti uransa Etelä-Afrikassa, mutta muutti 1961 Britanniaan, koska vastusti kotimaansa apartheidia. Hän kirjoitti brittiläiseen jazzlehteen nimimerkillä Manfred Manne, mutta pian nimi lyheni muotoon Manfred Mann. Hän tutustui kosketinsoittaja ja rumpali Mike Huggiin, jonka kanssa hän perusti 1962 yhtyeen blues-jazzyhtyeen Mann Hugg Blues Brothers. Yhtye teki 1963 levytyssopimuksen EMIn kanssa ja muutti nimensa Manfred Manniksi. Yhtye hajosi 1969, mutta Manfred Mann ja Mike Hugg perustivat saman tien kokeellisen jazz-rockyhtyeen Manfred Mann Chapter Three. Lyhytikäinen yhtye ehti julkaista kaksi albumia. 1971 syntyi Manfred Mann's Earth Band, joka on yhä elossa ja levyttää. Hän on julkaissut myös omia levyjä nimellä Manfred Mann's Plain Music.
Hans Edmund Wolters
Hans Edmund Wolters (11. helmikuuta 1915 Duisburg – 22. joulukuuta 1991) oli saksalainen lintutieteilijä.
Wolters vietti lapsuutensa Geilenkirchenissä. Toisen maailmansodan jälkeen hän toimi opettajana, kunnes vuonna 1960 sai viran Bonnin Alexander Koenigin eläintieteellisestä tutkimuslaitoksesta ja museosta, jossa hän toimi vapaaehtoisena lintutieteen osastolla. Vuonna 1966 Wolters nimitettiin lintuosaston kuraattoriksi ja myöhemmin ylikuraattoriksi. 1973 hänet nimitettiin lintutieteen osaston johtajaksi professori Günther Niethammerin kuoltua. Vuosina 1974–1979 Wolters toimitti Alexander Koenig Instituten julkaisuja "Bonner zoologisce Beiträge" ja "Bonner zoologische Monographien". Jäätyään eläkkeelle 1980 Wolters jatkoi lintuosaston avustajana.
Woltersin ensisijainen tutkimusala oli lintujen luokittelu eli taksonomia. Hän tutki pääasiassa varpuslintuja ja etenkin loistopeippojen ("Estrildidae"), kutojien ("Ploceidae") ja medestäjien ("Nectariniidae") heimoja. Hänen pääteoksensa oli vuosina 1975–1982 kirjoitettu "Die Vogelarten der Erde". 1983 hän julkaisi teoksen "Die Vögel Europas im System der Vögel", jossa hän esitti joitakin korjauksia edelliseen teokseen.
Wolters valittiin Kansainvälisen lintutieteen komitean (International Ornithological Committee) nimistökomitean (Standing Committee on Ornithological Nomenclature) jäseneksi 1982, jossa hän toimi kuolemaansa saakka. 1971 Bonnin yliopisto myönsi Woltersille kunniatohtorin arvonimen. Hänet valittiin American Ornithologists' Unionin kunniajäseneksi 1991.
Wolters nimesi linnuista tainkutojan ("Malimbus ballmanni") 1974.
Andrei Trefilov
Andrei Viktorovitš Trefilov (, s. 31. elokuuta, 1969, Kirovo-Tšepetsk, Neuvostoliitto) on entinen venäläinen jääkiekkomaalivahti ja olympiavoittaja.
Trefilovin peliura alkoi kotikaupunkinsa Kirovo-Tšepetskin laadukkaasta juniorityöstään tunnetussa Olimpijassa ennen siirtymistään Neuvostoliiton pääsarjan Moskovan Dynamoon. Dynamossa Trefilov sai pian vastuuta ja seura voitti kaksi peräkkäistä Neuvostoliiton mestaruutta vuosina 1991 ja 1992. Vahvat esitykset veivät hänet myös Neuvostoliiton jääkiekkomaajoukkueeseen jonka maalilla Trefilov voitti pronssia vuoden 1991 MM-kisoissa Turussa. Mitali jäi Neuvostoliiton viimeiseksi, mutta Trefilovin kirkkain saavutus koitti vasta seuraavana vuonna Itsenäisten valtioiden yhteisönä esiintyneen joukkueen voittaessa Albertvillen olympialaisissa kultaa. Trefilovin aikaa sekä Dynamossa että maajoukkueessa määritti kilpailu molemmissa joukkuetoverina esiintyneen Mihail Štalenkovin kanssa.
Edellistenkin talviolympialaisten isäntäkaupunki tuli Trefiloville pian tutuksi sillä Calgary Flames oli varannut hänet edellisvuonna NHL-liigaan Dynamon esiinnyttyä sarjan joukkueita vastaan voitokkaasti Super Seriesissa Trefilov tähtenään. Calgaryssa menestystä ei kuitenkaan löytynyt ja kolmen kauden aikana tilille kertyi joukkueessa vain 15 ottelua osin vakavista loukkaantumisistakin johtuen. Matka taalajäillä jatkui samoissa loukkaantumisten sävyttämissä merkeissä myös Buffalo Sabresin ja Chicago Blackhawksin paidoissa ennen lyhyttä paluuta Calgaryyn NHL-uran päätteeksi. Trefilov pelasi vielä yhden kauden IHL-liigan Chicago Wolvesissa voittaen mestaruuden ja valittiin samalla sarjan arvokkaimmaksi pelaajaksi.
Vuoden 2000 kesällä matka jatkui Saksan DEL-liigaan Düsseldorfer EGn riveihin, vaikka vanhat vammat uusiutuivatkin yhä toistuvasti pelasi Trefilov Düsseldorfissa kuusi Pohjois-Amerikan vuosiin verrattuna melko ehjää kautta ja jo ensimmäisellään hänet valittiin liigan parhaaksi pelaajaksi. Viimeiseksi saavutukseksi jäi Saksan cupin voitto keväällä 2006, Trefilov päätti sen jälkeen pelaajauransa Düsseldorfin perinteisen Brehmstraßen jäähallin jäähyväisottelussa ja toimii nykyään maalivahtivalmentajana sekä pelaaja-agenttina.
Ettore Arrigoni degli Oddi
Ettore Arrigoni degli Oddi (1867–1942) oli italialainen kreivi ja lintutieteilijä.
Arrigoni oli Italian 1900-luvun alun johtava lintutieteilijä. Hän ajoi myös lintujen suojelua ja vaikutti 1920-luvulla Italian metsästyslakeihin ja -asenteisiin.
Arrigoni julkaisi vuonna 1902 teoksen "Atlante ornitologico" (Ulrico Hoepli, Milano), 1926 "Testo esplicativo ed illustrativo delle disposizioni vigenti in materia venatoria" (Tip. Seminario, Padova) ja 1929 "Ornitologia Italiana" (Ulrico Hoepli, Milano).
Arrigoni nimesi linnuista tikliin ("Carduelis carduelis") alalajin "tschusii" ja käpytikan ("Dendrocopos major") alalajin "harterti" vuonna 1902.
Harry Hyland
Harry Hyland (2. tammikuuta 1889 – 2. elokuuta 1969) oli kanadalainen jääkiekkoilija, joka pelasi Ottawa Senatorsissa ja Montreal Wanderersissa.
Hyland johti Montreal Wanderersin Stanley Cupin voittoon kaudella 1909-10. Hän teki kaudella kahdeksan maalia Quebec Bulldogsia vastaan kaudella 1912-13. Hänet hyväksyttiin Hockey Hall of Fameen vuonna 1962.
Luis Alberto Monge
Luis Alberto Monge Álvarez (29. joulukuuta 1925 – 29. marraskuuta 2016) oli costaricalainen Kansallisen vapautuspuolueen () poliitikko, joka toimi maansa presidenttinä vuosina 1982–1986.
Häntä edelsi Rodrigo Carazo Odio ja seurasi Óscar Arias Sánchez. Ennen nousuaan presidentiksi hän oli istunut Lakiasäätävän kokouksen jäsenenä ja toiminut maansa Israelin-suurlähettiläänä.
Mickey Roach
Mickey Roach (1. toukokuuta 1895 – 1. huhtikuuta 1977) oli yhdysvaltalainen jääkiekkoilija. Hän pelasi kahdeksan kautta National Hockey Leaguessa Toronto St. Patsissa, Hamilton Tigersissä ja New York Americansissa. Hän syntyi Bostonissa.
Willy Lindström
Willy Lindström (s. 5. toukokuuta 1951) on entinen ruotsalainen jääkiekkoilija. Hän pelasi NHL-seuroissa Winnipeg Jets, Edmonton Oilers ja Pittsburgh Penguins. Ruotsissa hän pelasi Västra Frölunda HC:ssa ja Brynäs IF:ssa. Hän on voittanut kaksi Stanley Cupia Edmonton Oilersissa vuosina 1984 ja 1985.
Willy Lindströmin poika on jääkiekkoilija Liam Lindström.
Rodrigo Carazo Odio
Rodrigo José Ramón Francisco de Jesús Carazo Odio (27. joulukuuta 1926 – 9. joulukuuta 2009) oli costaricalainen kristillisdemokraattipoliitikko. Hän toimi maansa presidenttinä vuosina 1978–1982. Näiden vuosien aikana hän muun muassa perusti Rauhanyliopiston. Hänen seuraajakseen presidenttinä nousi Luis Alberto Monge.
José Figueres Ferrer
José María Hipólito Figueres Ferrer (25. syyskuuta 1906 – 8. kesäkuuta 1990) oli costaricalainen Kansallisen vapautuspuolueen poliitikko. Hän toimi maansa presidenttinä vuosina 1948–1949, 1953–1958 ja 1970–1974.
Hän oli merkittävä uudistaja, joka muun muassa lakkautti maan armeijan ja antoi naisille äänioikeuden.
Figueres Ferrerin poika José María Figueres toimi Costa Rican presidenttinä 1994–1998.
Alfred Lépine
Alfred Lépine (30. heinäkuuta 1901 – 2. elokuuta 1955) oli kanadalainen jääkiekkoilija. Hän syntyi Sainte-Anne-de-Bellevuessa, Quebecissa.
Lépine pelasi NHL:ssä vuosina 1925–1939. Sinä aikana hän pelasi Montreal Canadiensissa voittamalla kaksi Stanley Cupia vuosina 1930 ja 1931. Hän pelasi 500 peliä Montrealissa.
Dimítris Diamantídis
Dimítrios ”Dimítris” Diamantídis (, s. 6. toukokuuta 1980 Kastoriá) on kreikkalainen koripalloilija. Hän pelasi myös Kreikan maajoukkueessa. Diamantídis on vasenkätinen ja pystyy pelaamaan 1- ja 2-paikkaa.
Saku Pesonen
Saku Pesonen (s. 30. marraskuuta 1985 Lappeenranta) on suomalainen jalkapallomaalivahti, joka edustaa Kakkosessa pelaavaa Kultsu FC:tä. Hän on pelannut Veikkausliigaa FC Lahdessa (2006–2007) ja Hakassa (2010–2012).
Pesonen on Joutsenon Kullervon kasvatti. Pelattuaan useita kausia toisen joutsenolaisjoukkueen FC Panttereiden maalilla Kakkosta ja Kolmosta hän siirtyi kaudeksi 2006 Veikkausliiga-joukkue FC Lahteen. Hän toimi pääasiassa puolalaisen Michał Sławutan varamiehenä ja pelasi kahden kauden aikana neljä liigaottelua. Liigadebyyttiinsä Pesonen teki 22. lokakuuta 2006 ottelussa Tampere Unitedia vastaan. Kaudella 2007 hän kuului Liigacupin voittaneeseen joukkueeseen.
Kaudeksi 2008 Pesonen siirtyi Ykkösessä pelanneeseen FC Hämeenlinnaan, jossa tiedossa oli enemmän peliaikaa. Hänet valittiin kesäkuussa sarjan kuukauden pelaajaksi.
Pesosen hyvät otteet Ykkösessä herättivät jälleen liigajoukkueiden kiinnostuksen, ja kaudeksi 2009 hän teki sopimuksen Hakan kanssa. Kevättalvella 2009 hän pelasi Hakan riveissä Liigacupia, mutta pääosan kaudesta hän vietti edelleen Ykkösessä FC Hämeenlinnan maalilla. Tammikuussa 2010 Pesonen ja Haka tekivät kaksivuotisen jatkosopimuksen. Janne Korhosen lähdettyä Hakasta kesken kauden 2010 Pesosesta tuli joukkueen ykkösmaalivahti. Hänet valittiin Valkeakosken kaupungin parhaaksi pelaajaksi vuonna 2013. Hän kuului kaudesta 2014 alkaen joukkueen kapteenistoon.
Kaudeksi 2016 palasi Joutsenoon ja Kultsu FC:n joukkueeseen.
Corbett Denneny
Corbett Denneny (25. tammikuuta 1894 – 16. tammikuuta 1963) oli kanadalainen jääkiekkoilija, joka pelasi pääsarjassa vuosina 1912–1931. Hän pelasi yhdeksän kautta NHL:ssä seuroissa Toronto Arenas, Toronto St. Pats, Hamilton Tigers ja Chicago Black Hawks. Hän pelasi myös PCHA:ssa Vancouver Maroonsissa ja WCHL:n Saskatoon Sheiksissä. Hän voitti Stanley Cupin kaksi kertaa Toronton paidassa.
Syd Howe
Syd Howe (18. syyskuuta 1911 – 20. toukokuuta 1976) oli kanadalainen jääkiekkoilija. Hän pelasi 17 kautta NHL:ssä seuroissa Ottawa Senators, Philadelphia Quakers, Toronto Maple Leafs, St. Louis Eagles ja Detroit Red Wings.
Red Green
Red Green (12. joulukuuta 1899 – 25. heinäkuuta 1966) oli kanadalainen jääkiekkoilija. Hän oli pelipaikaltaan vasen laitahyökkääjä. Green pelasi kuusi kautta NHL:ssä seuroissa Hamilton Tigers, New York Americans ja Boston Bruins. Hän voitti Stanley Cupin vuonna 1929 Bostonin paidassa.
Sormiluu
Sormien luut ovat luita, jotka muodostavat sormien luisen tukirangan. Ihmisen kaikissa sormissa on kolme luuta paitsi peukalossa, jossa on vain kaksi.
Sormiluut ovat sormen tyvijäsen (), sormen keskijäsen ("phalanx media", puuttuu peukalosta) sekä sormen kärkijäsen ("phalanx distalis"). Sormiluut ovat pitkulaisia, ja niiden osia ovat tyvi ("basis") proksimaalisesti, pää ("caput") distaalisesti ja näiden välissä runko ("corpus").
Kukin tyvijäsen niveltyy kämmenluuhun tyvinivelellä (MP-nivel) sekä keskijäseneen keskinivelellä (PIP-nivel). Keskijäsen ja kärkijäsen niveltyvät toisiinsa kärkinivelellä (DIP-nivel).
Tyvinivel sallii koukistuksen ja ojennuksen, loitonnuksen ja lähennyksen, sirkumduktion ja rajoitetusti kiertoliikkeen. Tyvinivel on ellipsoidinivel eli munamainen nivel, mutta periaatteessa kuitenkin pallonivel.
Keski- ja kärkinivel ovat rakenteeltaan samanlaisia sarananiveliä. Ne sallivat vain koukistuksen ja ojennuksen. Näissä nivelissä proksimaalisemman sormiluun distaalipäässä on lievästi kupera nivelpinta, distaalisemman sormiluun tyvessä taas kovera vastapinta.
Et s’il fallait le faire
"Et s’il fallait le faire" () on ranskalaisen laulajattaren Patricia Kaasin laulu ja ensimmäinen single hänen uudelta albumilta "Kabaret". Se oli myös Ranskan edustuskappale Eurovision laulukilpailussa 2009 Moskovassa. Laulun on säveltänyt Anse Lazio ja Fred Blondin.
Laulu julkaistiin 1. helmikuuta 2009.
Koska Ranska kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta sijalle 8.
Maccabi Tel Aviv BC
Maccabi "Electra" Tel Aviv () on israelilainen koripalloseura. Se on yksi Euroopan menestyneimmistä seuroista. Seura on osa suurta Maccabi Tel Aviv urheiluseuraa. Se on hallinnut Isralin sarjaa voittaen muun muassa 23 peräkkäistä mestaruutta vuosina 1970–1992.
Emäseura Maccabi Tel Aviv aloitti koripallotoiminnan 1930-luvulla ennen kuin Ligat HaAl oli perustettu. Kun Israelin koripalloliiga perustettiin vuonna 1954, voitti Maccabi ensimmäisen mestaruutensa. Vuonna 1958 joukkue lähti pelaamaan kansainvälisiä pelejä ja ensimmäinen Euroopan mestaruus tuli vuonna 1977. Pienoista symboliikkaa oli myös ilmassa, kun Maccabi voitti semifinaaleissa CSKA Moskovan. Kylmän sodan aikana Neuvostoliitto oli nimittäin nimittänyt Israelia vihollisekseen, jonka takia voitto CSKA:sta oli voitto koko Israelille. Seuraava suurempi mestaruus tuli 1980, kun seura voitti Intercontinental Cupin. Kaudella 1980–1981 Maccabi voitti Euroopan mestaruuden uudestaan.
1990-lukua voidaan pitää eräänlaisena pimeänä aikana seuralle, sillä seuran yli 20 vuoden mestaruusputki katkesi kun Hapoel Galil Elyon voitti Israelin mestaruuden vuonna 1993. Maccabi onnistui ainoastaan kertaalleen menemään neljän parhaan joukkoon Euroliigassa.
2000-luvulla Maccabi palasi Euroopan kirkkaimpaan eliittiin voittamalla Euroopan mestaruuden vuosina 2001, 2004 ja 2005. Euroliigan-kausi 2008–2009 oli seuralta taas vaisu, sillä se sijoittui ainoastaan 16 parhaan joukkoon. Toisaalta se palasi Israelin liigassa voittojen tielle.
Robert Kiyosaki
Robert Toru Kiyosaki on amerikanjapanilainen liikemies. Hän toimi liike-elämän parissa 1980- ja 1990-lukujen taitteessa. Hän jäi eläkkeelle taloudellisesti riippumattomana 47-vuotiaana. Kiyosaki on perustanut lukuisia yrityksiä elämänsä aikana. Sijoittamisessa hän on keskittynyt kiinteistöihin. Sijoitusalan lisäksi Kiyosaki on kirjoittanut talousaiheisia kirjoja muun muassa verkostomarkkinoinnista. Vuonna 2011 Kiyosaki julkaisi kirjan sijoitusneuvoista yhdessä Donald Trumpin kanssa.
Kiyosakin ja hänen yhteistyökumppaniensa kirjoja on myyty yhteensä yli 24 miljoonaa kappaletta. Ensimmäistä menestysteosta "Rich Dad, Poor Dad" myytiin vuosina 1998-2004 neljä miljoonaa kappaletta, ja se oli pitkään myyntilistojen kärjessä.
Yksi Kiyosakin yrityksistä hakeutui konkurssiin vuonna 2012.
Kiyosakin mielipiteet sijoittamisesta ovat kiistanalaisia ja poikkeavat monien muiden taloustieteen asiantuntijoiden mielipiteistä. Kiyosaki vähättelee hajauttamisen hyötyjä sijoittamisessa ja suosittelee sijoitusten keskittämistä riskeistä huolimatta. Hän on myös tullut tunnetuksi verkostomarkkinoinnin tukijana.
Tainkutoja
Tainkutoja ("Malimbus ballmanni") on kutojien heimoon kuuluva afrikkalainen varpuslintu.
Tainkutoja elää Länsi-Afrikassa Norsunluurannikolla, Liberiassa ja Sierra Leonessa sekä mahdollisesti Guineassa. Pääesiintymisalue on Liberian ja Norsunluurannikon rajalla, jossa arvioidaan elävän 20 000–50 000 yksilöä. Laji on vaarassa hävitä metsänhakkuiden sekä asutuksen ja maanviljelyn laajentumisen seurauksena.
Alavien maiden sademetsät 8–20 metrin korkeudella merenpinnasta.
Lajin tärkein lisääntymiskausi on loka-marraskuussa ja toinen lyhyt lisääntymiskausi on heinä-elokuussa.
Laji on hyönteissyöjä.
Raduga
Raduga-1 eli Globus-satelliitit ovat venäläisiä sotilaallisia tietoliikennesatelliitteja. Ne kehitettiin vuonna 1975 toimintansa aloittaneista Gran Raduga -tietoliikennesatelliiteista. Toinen Raduga oli 11. syyskuuta 1976 laukaistu Raduga 2 (Gran 12L).
Satelliitit toimivat geostationaarisella kiertoradalla muodostaen "YeSSS-2 Unified Satellite Communication System" -satelliittitietoliikennejärjestelmän. Transpondenderit toimivat C-taajuuskaistalla ja voivat välittää tietoa myös mobiilien vastaanottimien tarpeisiin.
Satelliitit valmistaa NPO Prikladnoi Mekhaniki eli NPO PM-yhtiö (aiemmin suunnittelutoimisto). Satelliittien toiminta-aika on kolme vuotta. Ne painavat 2300 kg.
Jaana Lyytikäinen
Jaana Lyytikäinen (s. 22. lokakuuta 1982 Kuopio) on suomalainen jalkapalloilija. Hän pelaa Åland Unitedin liigajoukkueessa ja Suomen maajoukkueessa.
Lyytikäinen on aiemmin pelannut Kuopion MimmiFutiksessa, FC Hongassa ja PK-35 Vantaalla. Hän on voittanut kolme Suomen-mestaruutta FC Hongan ja yhden PK-35:n paidassa. Maajoukkueeseen Lyytikäinen nousi ensi kerran vuonna 2007 ja hän on pelannut lokakuun 2013 loppuun mennessä kaikkiaan 37 maaottelua ja tehnyt niissä kaksi maalia. Vuoden 2013 EM-kilpailuissa hän pelasi kaksi ottelua.
Vuorovesienergia
Vuorovesienergia eli vuorovesivoima on vuoroveden hyödyntämiseen perustuva energiantuotantomuoto.
Maailman toiseksi suurin käytössä oleva vuorovesivoimala on rakennettu 1966, ja se sijaitsee Ranskassa Rancejoen suulla Bretagnen pohjoisrannikolla. La Rancen vuorovesivoimalan pato on 750 metriä pitkä, ja sen teho on 240 megawattia. Padolla säädellään vedenpinnan tasoa, ja padossa veden potentiaalienergia muutetaan liike-energian kautta sähköksi vesiturbiineilla vesivoimalan tavoin. Alun perin suuri ja kallis laitos on muuttunut kannattavaksi, ja sillä tuotettu sähkö on halvempaa kuin ydinvoimalassa tuotettu.
Etelä-Koreassa otettiin vuonna 2011 käyttöön teholtaan hieman La Rancen voimalaa suurempi, maailman suurimmaksi noussut 245 MW:n Sihwajärven vuorovesivoimala.
Myös Pohjois-Irlannissa toimii kaupallisesti kannattava vuorovesivoimala. Siellä vuorovesivirtaa hyödyntävä voimala on sijoitettu Strangford Loughin kapeaan salmeen suurehkon vuonon suulle, jonka salmen läpi käy voimakas vuorovesivirta kahden vuorokautisen nousu- ja laskuveden aikana. Marine Current Technologiesin rakentama SeaGen-niminen laitos koostuu kahdesta 16-metrisestä, vedenalaista roottorista ja tuottaa teoriassa 1,2 MW. Tällaisen voimalan hinta on nykyään 4,5–5,2 miljoonaa euroa megawatilta. Vuorovesivoimaloita ovat rakentaneet myös Hammerfest Strom Norjassa ja Verdant Power New Yorkissa. Useita mutakin hankkeita on suunnitteilla.
Iso-Britannian BWEA:n mukaan maan vuorovesipotentiaali on 34 prosenttia käytetystä sähköstä. Britannian suurimman joen Severnin suistoon suunnitellaan vuorovesivoimalaa, joka tuottaisi 17 TWh sähköä vuodessa eli 4,4 prosenttia Britannian sähköstä täysin ilman hiilidioksidipäästöjä. Voimalan hinta olisi 21 miljardia euroa. Voimalan muodostaisi 16 km:n pituinen vuorovesipato, jonka turbiinikanavien läpi vesi virtaisi vuoroveden voimasta. Hanketta on ehdottanut Britannian hallituksen kestävän kehityksen hankkeita pohtiva asiantuntijaelin Sustainable Development Commission eli SDC. Pato edellyttäisi vaihtoehtoisia elinympäristöjä varsinkin alueen linnustolle, koska pato muuttaisi suiston olosuhteita hyvin voimakkaasti. Hanketta arvostelleet ympäristöjärjestöt esittävät ratkaisuksi rakennettuja vuorovesilaguuneja. Voimalan pitää joka tapauksessa täyttää tiukat ympäristönsuojelulliset ehdot. SDC pitää tärkeänä, että voimala olisi julkisessa omistuksessa.
Nina Hietanen
Nina Hietanen (s. 21. elokuuta 1985) on suomalainen entinen jalkapalloilija.
Hyökkääjänä pelaava Hietanen edusti urallaan Kouvolan Susia, Kuusysiä, Helsingin Jalkapalloklubia, Åland Unitedia, FC Honkaa sekä ruotsalaisia Hammarbytä ja Stattenaa. Hän voitti Kuusysin riveissä Naisten Liigan maalipörssin kaudella 2008 ja HJK:n paidassa Suomen cupin kahdesti 2006–2007.
Maajoukkueessa Hietanen pelasi vuosina 2008 ja 2009 kaikkiaan 13 maaottelua, joissa hän teki yhden maalin.
Nenä-mahaletku
Nenä-mahaletku on taipuisa katetri, jota työnnetään jompaankumpaan sieraimeen nenänielun ja ruokatorven kautta mahalaukkuun. Letku on joko kumia tai muovia.
Nenä-mahaletkun asettaminen voi mahdollistaa esimerkiksi:
EarthCARE
EarthCARE (Earth Clouds, Aerosols and Radiation Explorer) on Euroopan avaruusjärjestön kaukokartoitussatelliitti, jonka suunnittelu- ja rakennusvaihe alkoi vuoden 2009 alussa. ESA on ilmoittanut, että satelliitti laukaistaan elokuussa 2019. Se on ESAn 1990-luvulla aloittaman Living Planet -ohjelman Earth Explorer -satelliitti. Satelliitti tutkii maan lämpösäteilyn tasapainoa. Se mittaa pysty- ja vaakasuunnassa pilvien ja ilmakehän aerosolien jakaumaa.
Satelliitin suunnittelu ja rakentaminen tilattiin 27. toukokuuta 2008 saksalaiselta Astriumilta. Satelliitin hinta oli 263 miljoonaa euroa. Satelliittiohjelma toteutetaan yhteistyössä Japanin avaruusjärjestön JAXAn kanssa. Vuoden 2011 alussa satelliitin hinta on 800 miljoonaa dollaria, esim. 190 miljoonan dollarin kustannuylitys on syntynyt lasermittalaitteen ongelmista. 
Satelliitti lentää aikanaan 400 kilometriä korkealla naparadalla, jonka inklinaatio on 97 astetta. Satelliitti painaa noin 2 000 kilogrammaa. Sillä on neljä instrumenttia: 
Projektin päällikkönä ESAssa toimii Alain Lefebvre.
Punch Broadbent
Punch Broadbent (13. heinäkuuta 1892 – 5. maaliskuuta 1971) oli kanadalainen jääkiekkoilija, joka pelasi seuroissa Ottawa Senators, Montreal Maroons ja New York Americans.
Broadbent syntyi Ottawassa ja meni naimisiin Leda Fitzimmonsin kanssa. Heillä on yksi tytär, Sally Ann Broadbent. Vuonna 1962 Broadbentistä tuli Hockey Hall of Famen jäsen.
Vihermarakatit
Vihermarakatit ("Chlorocebus") on vanhan maailman häntäapinoiden suku, josta tunnetaan kuusi lajia. Vanhentuneen tulkinnan mukaan suvun kaikki lajit olivat suvun ainoan lajin, vihermarakatin ("Chlorocebus aethiops"), alalajeja. Vielä vanhemman luokituksen mukaan vihermarakatti luettiin marakattien sukuun ("Cercopithecus"), ja sen tieteellinen nimi oli "Cercopithecus aethiops".
Don Murdoch
Don Murdoch (s. 25. lokakuuta 1956 Cranbrook) on entinen jääkiekkoilija. Murdoch pelasi juniorina Medicine Hat Tigersissa ja siirtyi sen jälkeen New York Rangersiin saamalla 56 pistettä 59 pelissä.
Murdoch muistetaan myös viiden maalin tekemisestä yhdessä ottelussa. Pelaajauransa jälkeen Murdochista tuli Tampa Bay Lightningin kykyjenetsijä.
Skerkin matalikon taistelu
Skerkin matalikon taistelu oli Britannian kuninkaallisen laivaston ja Italian kuninkaallisen laivaston Palermosta Bizertaan Pohjois-Afrikkaan purjehtineen saattueen välinen taistelu toisessa maailmansodassa.
Amiraliteetti piti Bônen niemimaata tarpeelliseksi turvallisena perustaakseen 30. marraskuuta 1942 kontra-amiraali C. H. J. Harcourtin alaisuuteen Force Q:n, johon kuuluivat risteilijät "HMS Aurora", "HMS Argonaut" ja "HMS Sirius" sekä hävittäjät "HMAS Quiberon" ja "HMS Quentin".
Force Q lähti 1. joulukuuta merelle saatuaan tiedon Napolista lähteneestä saattueesta.
Napolista Bizertaan matkalla olleen saattueen (Huoltosaattue "H") muodostivat italialaiset kauppa-alukset "Aventino" (3794 brt), "Puccini" (2422 brt) ja "Aspromonte" (976 brt) sekä saksalainen "KT1" (850 brt). Alusten lastina oli joukkoja, 88 millimetrin ilmatorjuntatykkejä, panssarivaunuja sekä muita ajoneuvoja. Saattueen suojana olivat hävittäjät "Nicoloso Da Recco" (lippu), "Folgore" ja "Camicia Nera" sekä torpedoveneet "Clio" ja "Procione".
Saksalainen lentokone havaitsi Force Q:n merellä ja ilmoitti aluksista. Samanaikaisesti italialaiset havaitsivat saattuettaan seuraavien lentokoneiden viestit aluksille. Merellä olleista neljästä akselivaltojen saattueesta kaksi palasi lähtösatamaan, yksi ohjattiin Pantelleriaan, mutta saattue "H" jatkoi matkaansa kääntyen kohti itää torpedoveneiden saattamana.
Force Q sai saattueesta tutkahavainnon hieman puolenyön jälkeen noin 60 mailia Bizertasta koilliseen. Force Q lähestyi saattuetta 20 solmun nopeudella ja avasi tulen noin kello 00.37 kohti KT 1:tä 1500 jaardin etäisyydeltä. Kontra-amiraali Harcourt käytti aiemmin Agnewin Duisburg saattuetta vastaan käyttämää piiritystaktiikkaa. Saattueen kauppa-alukset kääntyivät ja pyrkivät takaisin Sisiliaan ja hävittäjät aloittivat epätoivoisen hyökkäyksen ylivoimaista brittiosastoa vastaan. Kaksi hävittäjää laukaisi torpedonsa ja kaikki avasivat tulen tykeillään.
Force Q:n poistuessa kello 01.30 upottamatta oli vain yksi saattueen kauppa-aluksista ja se jouduttiin itse upottamaan vaurioiden vuoksi. Lisäksi hävittäjä "Folgore" upposi taistelussa, hävittäjä "Nicoloso Da Recco" vaurioitui pahoin samoin kuin torpedovene "Procione". "Nicoloso da Recco" jouduttiin hinaamaan Sisiliaan. Alusten mukana menehtyi 2 200 sotilasta ja merimiestä 3 000 mukana olleesta.
Force Q:n ollessa paluumatkalla se joutui saksalaisen torpedokoneen kohteeksi. Osastosta upposi hävittäjä "HMS Quentin".